ป.ขังวัน-ลูกเหลิม 1คืนก่อนนำฝากขัง (คลิป)
คดีบ้อมหนุ่มไฮโซ ที่มีเรื่องกับลูกชาย,วัน อยู่บำรุง ชวดประกัน ต้องนอนห้องขัง 1 คืน หลังเข้ามอบตัวกองปราบฯ ในคดีทุบนักธุรกิจไฮโซหนุ่ม ทายาทร้านทอง ชื่อดัง ที่หน้าผับย่านทองหล่อ เมื่อเดือน เม.ย.ที่ผ่านมา พนักงานสอบสวนเตรียมนำตัวฝากขังศาลวันนี้ พร้อมรวบรวมหลักฐานขออำนาจศาลออกหมายจับลูกน้องอดีตมือฆ่า ที่ ไปยืนถือปืนขู่กลุ่มผู้เสียหายด้วย เผยชนวนเหตุมาจากคู่กรณีไปมีเรื่องกระทบกระทั่งกับ กาโม่ ลูกชายที่สิงคโปร์,วัน อยู่บำรุง มอบตัวคดีทุบนักธุรกิจหนุ่ม ไฮโซ เปิดเผยขึ้นเมื่อเวลา 08.00 น. วันที่ 23 ก.ค. ที่กองบังคับการปราบปราม นายวัน อยู่บำรุง อายุ 44 ปี อยู่บ้านเลขที่ 18 ซอยเอกชัย 118 แขวงบางบอนใต้ เขตบางบอน บุตรชายคนรองของ ร.ต.อ.เฉลิม อยู่บำรุง อดีตรองนายกรัฐมนตรีและแกนนำพรรคเพื่อไทย เข้าพบ พล.ต.ต.ไมตรี ฉิมเฉิด ผบก.ป. เพื่อรับทราบข้อกล่าวหาตามหมายจับศาลอาญากรุงเทพใต้ ลงวันที่ 19 ก.ค.2561 ข้อหาร่วมกันข่มขืนใจผู้อื่นให้กระทำการใด หรือไม่กระทำการใด หรือจำยอมต่อสิ่งใด โดยทำให้กลัวว่าจะเกิด อันตรายต่อชีวิต ร่างกาย โดยมีอาวุธ และร่วมกันทำร้ายร่างกายผู้อื่นเป็นเหตุให้ได้รับอันตรายแก่กายหรือจิตใจ,การเข้ามอบตัวของลูกชายนักการเมืองดังฝั่งธนบุรีครั้งนี้ สืบเนื่องจากเมื่อคืนวันที่ 23 เม.ย.ที่ผ่านมา นายภานุวัฒน์ หรืออั๋น ปุณณรัตนกุล อายุ 34 ปี นักธุรกิจทายาทร้านทองรุ่นที่ 2 แม่ทองสุก ผู้เสียหาย เข้าไปเที่ยวที่ร้านเดโม่ ผับ ซอยทองหล่อ 10 แขวงคลองตันเหนือ เขตวัฒนา หลังร้านเลิก ผู้เสียหายกับเพื่อนเดินมาที่ลานจอดรถ พบกลุ่มของนายวันอยู่กับนายอาชวิน หรือกาโม่ อยู่บำรุง บุตรชาย และมีผู้ติดตามอีก 7-8 คน นำโดย นายยศพัฒน์ หรือปุ้ย สัมพันธ์ชัย อายุ 38 ปี โดยนายวันได้เรียกนายภาณุวัฒน์เข้ามาพูดคุยกรณีไปมีเรื่องกับนายอาชวินที่ประเทศสิงคโปร์ ก่อนใช้หมัดต่อยเข้าที่ใบหน้านายภานุวัฒน์หลายครั้งจนล้ม พอจะลุกขึ้นยืน กลับถูกนายยศพัฒน์ที่มาด้วยกับนายวัน ชักปืนออกจากเอวขึ้นมาข่มขู่ไม่ให้ผู้เสียหายสู้ ขณะนั้นยังถูกนายอาชวินเข้ามาเตะซ้ำอีก ระหว่างนั้นนายยศพัฒน์ยังได้ยิงปืนขึ้นฟ้าข่มขู่เพื่อนผู้เสียหายไม่เข้ามาช่วยเหลือ ก่อนกลุ่มของนายวันทั้งหมดขึ้นรถขับออกไป,หลังเกิดเหตุ นายภานุวัฒน์ได้เข้าแจ้งความที่ สน.ทองหล่อ พร้อมกับเข้าร้องเรียนที่กองปราบปราม เนื่องจากเห็นว่าผู้ต้องหาเป็นผู้มีอิทธิพล ต่อมาพนักงานสอบสวนกองปราบปรามขออำนาจศาลอาญากรุงเทพใต้ออกหมายจับนายวัน อยู่บำรุง กระทั่งเดินทางเข้ามามอบตัวดังกล่าว,ต่อมาเวลา 16.30 น. ร.ต.อ.เฉลิม อยู่บำรุง และนายอาจหาญ อยู่บำรุง ลูกชายคนโต เดินทางเข้าเยี่ยมนายวัน ใช้เวลาประมาณ 1 ชั่วโมงเศษ โดย ร.ต.อ.เฉลิมกล่าวตอบคำถามสื่อมวลชนเรื่องการขอประกันตัวลูกชายว่า ให้เป็นไปตามขั้นตอน ตนเคยอยู่ที่นี่มาก่อนตั้ง 11 ปี ส่วนจะมีการเตรียมหลักทรัพย์ยื่นประกันตัวเป็นจำนวนเท่าไหร่นั้น ร.ต.อ.เฉลิมกล่าวว่า ไม่ทราบ ให้ไปถามกับทนายเอาเอง ก่อน จะขึ้นรถยนต์ส่วนตัวกลับ,เช่นเดียวกับนายอาจหาญ อยู่บำรุง พี่ชายนายวัน ระบุว่า ประเด็นยื่นประกันตัว ขอให้ถามทนายความส่วนตัวนายวันจะดีกว่า พร้อมกล่าวว่า ขอตัวกลับบ้านก่อน เจอกันหลังเลือกตั้ง,ด้าน พล.ต.ต.ไมตรี ฉิมเฉิด ผบก.ป. เปิดเผยว่า ขณะนี้นายวันอยู่ในห้องควบคุมภายในกองบังคับการปราบปราม (บก.ป.) หลังจากพนักงานสอบสวนมีความเห็นจะดำเนินการฝากขังในวันที่ 24 ก.ค. ทั้งนี้ ในส่วนของการให้ประกันตัวหรือไม่นั้น เป็นดุลพินิจของพนักงานสอบสวน และ พ.ต.อ.ธงชัย อยู่เกษ ผกก.1 บก.ป. ได้เน้นย้ำไปว่าหากนายวันและครอบครัวอยู่บำรุงจะยื่นประกันตัวให้รายงานให้ตนทราบ สำหรับการประกันตัวสามารถประกันได้ตลอด 24 ชั่วโมง อย่างไรก็ตาม ไม่ได้มีการพูดคุยระหว่างตนและ ร.ต.อ.เฉลิม ซึ่งการเดินทางมาในครั้งนี้ ร.ต.อ.เฉลิมน่าจะเดินทางเข้าพบ พ.ต.อ.ธงชัย อยู่เกษ ผกก.1 บก.ป.,ต่อมานายวัฒนา เมืองสุข แกนนำพรรคเพื่อไทย ยังได้มาขอเข้าเยี่ยมนายวันด้วย โดยบรรยากาศหน้าห้องควบคุมผู้ต้องหา มีกำลังตำรวจคอมมานโด 4 นาย ดูแลรักษาความปลอดภัยตลอด 24 ชั่วโมง,ขณะที่นายสมหมาย กู้ทรัพย์ ทนายความของนายวัน อยู่บำรุง เปิดเผยว่า ได้ยื่นหลักทรัพย์เป็นเงินสดจำนวนหนึ่งเพื่อยื่นขอประกันตัวนายวัน ในชั้นสอบสวน แต่พนักงานสอบสวนได้คัดค้านการให้ประกันตัว โดยให้เหตุผลว่าจะเข้าไปยุ่งเกี่ยวกับพยานหลักฐาน ทำให้นายวันต้องถูกคุมตัวไว้ที่กองปราบปราม 1 คืน ในวันพรุ่งนี้เวลา 09.00 น. พนักงานสอบสวนจะนำตัวนายวันไปขออำนาจศาลฝากขังที่ศาลอาญากรุงเทพใต้ โดยครอบครัวนายวันจะเตรียม หลักทรัพย์เพื่อขอประกันตัวในชั้นศาลอีกครั้ง,มีรายงานด้วยว่า สำหรับนายยศพัฒน์ หรือปุ้ย สัมพันธ์ชัย ที่ใช้ปืนยิงขึ้นฟ้าและข่มขู่ฝั่งตรงข้ามเพื่อไม่ให้ต่อสู้นั้น เจ้าหน้าที่ตำรวจกองปราบปรามกำลังรวบรวมพยานหลักฐานขอศาลออกหมายจับ ฐานความผิดร่วมกันข่มขืนใจผู้อื่นให้การกระทำการใด หรือไม่กระทำการใด หรือจำยอมต่อสิ่งใด โดยทำให้กลัวว่าจะเกิดอันตรายต่อชีวิต ร่างกาย โดยมีอาวุธ และร่วมกันทำร้ายร่างกายผู้อื่นเป็นเหตุให้ได้รับอันตรายแก่กายหรือจิตใจนั้น เป็นผลมาจากในวันเกิดเหตุนายยศพัฒน์ได้ใช้อาวุธปืนยิงปืนขึ้นฟ้า เพื่อข่มขู่ให้ผู้เสียหายไม่ต่อสู้,นอกจากนี้ ยังพบว่า นายยศพัฒน์เป็นคนเดียวกับนายนรงค์ฤทธิ์ หรือปุ้ย ทำดี อยู่ระหว่างหลบหนี ไม่รายงานตัวกับศาล หลังได้ประกันชั้นศาล ในความผิดฐานฆ่าผู้อื่นโดยเจตนา เหตุเกิดขึ้นที่ ลานจอดรถโรงเหล้าแสงจันทร์ ถนนพระราม 2 แขวงแสมดำ เขตบางขุนเทียน กทม. เมื่อปี 58 ตามหมายจับที่ 259/2558 ลงวันที่ 21 ก.ค.58,อย่างไรก็ตาม ในส่วนของนายภานุวัฒน์ ผู้เสียหายที่ถูกนายวันทำร้ายนั้น เมื่อปี 2559 เคยมีปัญหากับเจ้าหน้าที่ตำรวจจนเป็นข่าวมาแล้ว โดยเหตุครั้งนั้นเกิดขึ้นเมื่อวันที่ 29 ส.ค.59 ขณะที่ ร.ต.อ.อชิรเวชชน์ สุพรรณเภสัช รอง สวป.สน.ทองหล่อ ในขณะนั้น พร้อมกำลังปฏิบัติหน้าที่ในพื้นที่รับผิดชอบ ได้รับแจ้งจากร้านอาหารชาการิกิ ตั้งอยู่ระหว่างซอยทองหล่อ 14-16 สุขุมวิท 55 แขวงคลองตันเหนือ เขตวัฒนา กทม. ว่ามีลูกค้านำปืนออกมาโชว์พร้อมทั้งสูบบุหรี่ จนแขกที่เข้ามาใช้บริการเกิดความหวาดกลัว จึงนำกำลังไปตรวจสอบ พบกลุ่มผู้ก่อเหตุนั่งกันอยู่ทั้งหมด 5 ราย เป็นชาย 3 ราย และหญิง 2 ราย เมื่อเข้าตรวจค้นพบว่า 2 ใน 3 คือนายภานุวัฒน์ หรืออั๋น ปุณณรัตนกุล นักธุรกิจหนุ่มชื่อดัง และทายาทร้านทองรุ่นที่ 2 แม่ทองสุก และนายสุปรีชา บุญยง อายุ 34 ปี คนขับรถ พกปืนพร้อมกระสุนคนละกระบอก จึงควบคุมตัวมาดำเนินคดีที่ สน.ทองหล่อ,หลังเกิดเหตุ ร.ต.อ.อชิรเวชชน์ ได้โพสต์เรื่องนี้ผ่านเฟซบุ๊กส่วนตัว Ajiravedh Subarnbhesaj โดยระบุข้อความว่า ไปจับกุมชาย 2 คน ที่พกปืนเข้ามาในร้านอาหารแห่งหนึ่งย่านทองหล่อ สุดท้ายชายคนหนึ่งอ้างเป็นลูกทหารยศพลเอก ร.ต.อ.อชิรเวชชน์ จึงให้ชายคนนั้นโทรศัพท์ไปหาพลเอกนายนั้น ปรากฏว่าไม่ได้เป็นลูกพลเอกจริงๆ เป็นแค่พ่อของเพื่อนเท่านั้น โดยพลเอกคนดังกล่าว ยังกำชับให้ดำเนินคดีอย่างเต็มที่ ทั้งนี้ ร.ต.อ.อชิรเวชชน์ยังกล่าวกับชายที่อ้างตัวคนดังกล่าวด้วยว่า พ่อของตนเป็นพลเอกเช่นกัน แต่ไม่เคยเอาชื่อพ่อไปอวดอ้างเบ่งที่ไหนเลย
วัน อยู่บำรุง ชวดประกัน ต้องนอนห้องขัง 1 คืน หลังเข้ามอบตัวกองปราบฯ ในคดีทุบนักธุรกิจไฮโซหนุ่ม ทายาทร้านทอง ชื่อดัง ที่หน้าผับย่านทองหล่อ เมื่อเดือน เม.ย.ที่ผ่านมา
วัน อยู่บำรุง ติดคุก,ไม่ให้ประกัน วันอยู่บำรุง,ลูกเฉลิม,วัน อยู่บำรุง,ข่าวหน้า1,ข่าวทั่วไป